'Privaatskole word voorgetrek,' sê ANC Jeugliga | Maroela Media
'Privaatskole word voorgetrek,' sê ANC Jeugliga
Die ANC Jeugliga het Donderdag gesê hy is bekommerd oor die skeiding in die land se onderwysstelsel en voel privaatskole kry voorkeurbehandeling in vergelyking met staatskole.
Mlondi Mkhize, die jeugliga se woordvoerder, het in 'n verklaring gesê leerders in privaatskole kry deurgaans baie beter onderrig in vergelyking met die res van die land se leerders. "Ons wil ons kommer uitspreek oor die manier waarop daar voorkeurbehandeling aan privaatskole gegee word in vergelyking met staatskole," het Mkhize gesê.
"Behalwe vir die beter onderrig wat [leerders in] privaatskole ontvang, word hul uitslae ook vir hulle gegee voordat staatskole hul uitslae ontvang."
Mkhize het gesê die regering moet ingryp om die stelsel te verander. "Hierdie situasie moet verander word omdat dit die idee skep dat private dienste beter is as staatsdienste. Dit bevestig die belangrikheid van geld om 'n beter opvoeding te kry," het hy gesê. "Ons doen 'n beroep op die regering om 'n einde aan hierdie praktyk te bring voordat dit erger word."
Mkhize het ook al die provinsies wat 'n hoë slaagsyfer behaal het, gelukgewens en gesê hy hoop dat ander provinsies by hierdie provinsies kan leer.
Hy het alle matrikulante wat geslaag het aangemoedig om universiteite en tegniese kolleges te oorweeg om tersiêre studies by aan te pak. Die 2016-matrikulante wat nié geslaag het nie, het hy aangemoedig om van die Nasionale Jeugontwikkelingsagentskap (NYDA) se Tweedekans-matriekprogram gebruik te maak.
Erg beseerde man langs pad gevind
Voorvereistes vir beter matriekuitslae
Private skole se kinder diseplinne is baie beter en werk baie harder as staatskole.
Niks te down met voortrekkery nie. Kom by.
As die ANC Jeugliga net so bietjie gaan kyk na die mees opvallende verskil tussen die staat en privaat skole.
Staat skool = Geen disipline, geen reëls
Privaat skool = Disipline en reëls.
Net dit maak n moewiese verskil.
Laat ons dan maar ons kinders tuis onderrig gee en die disipline en roetine reg hou.
Hy gaan skrik as hy wakker skrik en besef dat alle rasse in privaat onderig ontvang.
Ag kom nou. Jul wil alles verniet hê en niks doen nie. Dis hoekom daar privaatskole is om vir die wat wil leër en ñ toekoms verseker die geleentheid bied. Die regering betaal nie daardie onderwysers nie. Die skole kry geen hulp van die regering nie. Nou hoekom moet die regering ñ sê hê en inmeng. Kry jul eie huiswerk inorde dan sal kinders weer staatskole kan bywoon.